亞蘭島

亞蘭島係蘇格蘭嘅第七大島，嘉禮灣嘅第一大島，面積432平方公里，2001年普查顯示有大概5000人長住。亞蘭島嘅文化同夏伯歷群島嘅文化好相似，但係就被堅治亞半島隔開咗。

亞蘭島從新石器時代開始就有人長住，所以島上面重有好多新石器時代留低嘅遺跡。從公元6世紀開始，來自愛爾蘭嘅蓋爾人開始佔領亞蘭島，將個島變成咗一個宗教活動中心。喺維京人時代，亞蘭島曾經被挪威維京人搶走，但係到13世紀就被蘇格蘭王國搶返。19世紀英國當局推行嘅高地人大遷徙，令到亞蘭島嘅人口急跌，亦都導致咗蓋爾人傳統生活方式嘅沒落。

名嘅來源
蘇格蘭好多島仔自鐵器時代以來被至少會講四種語言嘅人所佔領，所以呢啲島仔嘅名可能嘅含義會有好多。因此，唔係一個特殊島嶼嘅亞蘭島，佢個名嘅來歷目前重未清楚。馬克·安·泰尼爾喺2003年話「亞蘭呢個詞語同愛爾蘭並無關連」。

英國嘅島
蘇格蘭